આરજેડી પ્રમુખ લાલુ પ્રસાદ યાદવ ગુજરાત વિધાનસભા ચૂંટણી 2017માં પોતાનું કદ દેખાડવા માટે આતુર છે, પરંતુ આ માટે કોંગ્રેસ હામી ભરે એની તેઓ રાહ જોઇ રહ્યાં છે. વાત એમ છે કે, લાલુ પ્રસાદ યાદવ ગુજરાતની ચૂંટણીમાં કોંગ્રેસ પક્ષ તરફથી પ્રચાર કરવાની ઇચ્છા જાહેર કરી છે. હવે એ કોંગ્રેસે નક્કી કરવાનું છે કે, તેઓ લાલુ પ્રસાદ યાદવ પાસે પ્રચાર કરાવવા માંગે છે કે કેમ. સોમવારે પટનામાં લાલુ પ્રસાદ યાદવે કહ્યું કે, તેઓ ભાજપને હરાવવા માટે ગુજરાતમાં પણ પ્રચાર કરી શકે છે, જો કોંગ્રેસ પાર્ટી આ માટે તેમને આમંત્રિત કરે તો!